Verejný Obstarávateľ: Mestská časť Bratislava Petržalka, Kutlíkova 17, 
                                                        852 12 Bratislava

 PREDMET ZÁKAZKY:   Výmena okien, dverí a oprava strechy na ZŠ Holíčska 50,  v mestskej časti Bratislava-Petržalka

Podprahová zákazka

Výzva na predkladanie ponúk
  
vypracovaná v súlade  s § 99    zákona  č. 25/2006 Z. z. o verejnom obstarávaní a o zmene a doplnení niektorých zákonov (ďalej len „zákon o verejnom obstarávaní“) na uskutočnenie stavebných prác: Výmena okien, dverí a oprava strechy na ZŠ Holíčska 50, v mestskej časti Bratislava-Petržalka

1. Identifikácia verejného obstarávateľa: 
   Mestská časť Bratislava  Petržalka, 
   Sídlo : Kutlíkova 17, 852 12 Bratislava
   V zastúpení: Doc. RNDr. Milan Ftáčnik, CSc., starosta            
    IČO: 603201
    Kontaktná osoba: Ing. Milan Lezo, riaditeľ Strediska služieb školám a školským      zariadeniam, Bohrova 1, Bratislava	lezo.m@stonline.sk

2. Predmet zákazky: Výmena okien, dverí a oprava strechy na ZŠ Holíčska 50,  v mestskej časti Bratislava-Petržalka:      Časť A: ZŠ Holíčska,  Bratislava - Výmena okien a dverí  
                 			 Časť B: ZŠ Holíčska,  Bratislava – Rekonštrukcia strechy 
          
3. Typ zmluvy: Zmluva o dielo 	

4.  Klasifikácia predmetu zákazky :  Spoločný slovník obstarávania :
           Hlavný predmet obstarávania  CPV :  45454000-4, 45421100-5, 45262520-2, 45261900-3        
 5. Opis predmetu zákazky: Jedná sa o stavebné práce, ktorých súčasťou je aj dodávka stavebných výrobkov, tovarov  a súvisiace  služby ( napr. dovoz, odvoz...). 
      Podrobné vymedzenie predmetu zákazky tvorí časť B.1-A a B.1-B Opis predmetu zákazky  súťažných podkladov a neocenený výkaz výmer, ktorý je prílohou súťažných podkladov.
  
6. Lehoty ukončenia práce alebo trvanie zmluvy: 
	Predpokladané trvanie zmluvy: Časť A predmetu zákazky :  08/2010 – 10/2010
                                   		          Časť B predmetu zákazky:   08/2010 – 10/2010 
                                                                                                                                                                                    
7. Množstvo alebo rozsah predmetu zákazky: 
     Časť A: Výmena okien a dverí vrátane stavebných prác na objekte ZŠ Holíčska 50,   Bratislava                   
     Časť   B:  Rekonštrukcia strechy a terasy na objekte ZŠ Holíčska 50, Bratislava 
                                        
     Rozsah prác je podrobne opísaný v časti B.1-A a B.1-B Opis predmetu zákazky súťažných podkladov  a v neocenenom výkaze výmer, ktorý je súčasťou súťažných podkladov.     
            
8. Rozdelenie predmetu zákazky na časti:  Áno 
Uchádzač predloží jednu ponuku na  časť A alebo na časť B. V prípade, že uchádzač predloží  ponuky na časť A aj B samostatne, predloží tieto v jednom obale .
9. Hlavné podmienky financovania a platobné podmienky: 
      Platba sa uskutoční  v súlade so zmluvou o dielo  na základe vystavenej faktúry, ktorej prílohou bude súpis vykonaných prác, potvrdený objednávateľom. Doba splatnosti faktúry: 30 dní odo dňa doručenia faktúry verejnému obstarávateľovi.
      Verejný obstarávateľ preddavky neposkytuje.         
  
10. Podmienky účasti  vo verejnom obstarávaní  
      Splnenie podmienok účasti uchádzačov
       Hodnotenie splnenia podmienok účasti uchádzačov bude založené na posúdení: 

10.1 osobného postavenia uchádzača: 
        Uchádzač musí spĺňať podmienky účasti podľa v § 26 ods. 1 zákona o verejnom   obstarávaní  a preukáže ich podľa § 26 ods.2 zákona o verejnom obstarávaní predložením originálnych dokladov alebo ich overených kópií nie staršie ako 3 mesiace,
10.1.1 výpis z registra trestov alebo rovnocenný doklad vydaný príslušným súdom alebo správnym orgánom v krajine svojho sídla, že nebol uchádzač ani jeho štatutárny orgán, ani člen štatutárneho orgánu odsúdený za trestný čin, korupcie, za trestný čin poškodzovania finančných záujmov Európskych spoločenstiev, za trestný čin legalizácie príjmu z trestnej činnosti, za trestný čin založenia, zosnovania a podporovania zločineckej skupiny alebo za trestný čin, ktorého skutková podstata súvisí s podnikaním:
         10.1.1.1  podnikateľ - fyzická  osoba predloží výpis z registra trestov za osobu, na ktorú je vydané živnostenské oprávnenie alebo iné než živnostenské oprávnenie podľa osobitných predpisov,
         10.1.1.2 podnikateľ - právnická osoba predloží výpisy z registra trestov za všetky osoby, ktoré tvoria štatutárny orgán alebo sú členmi štatutárneho orgánu podnikateľa,

    10.1.2 potvrdenie miestne príslušného daňového úradu nie staršie ako tri mesiace, že uchádzač nemá v Slovenskej republike alebo v krajine svojho sídla evidované daňové nedoplatky, ktoré sa vymáhajú výkonom rozhodnutia,  

   10.1.3 potvrdenie príslušného súdu alebo rovnocenný doklad vydaný príslušným súdom alebo správnym orgánom v krajine svojho sídla, že voči uchádzačovi nie je vedené konkurzné konanie, nie je v konkurze, v likvidácii ani nebol proti nemu zamietnutý návrh na vyhlásenie konkurzu pre nedostatok majetku, predložené potvrdenie musí byť aktuálne a musí ním preukazovať skutočný stav vo vzťahu k termínu, kedy uplynie lehota na predkladanie ponúk,
   10.1.4 potvrdenie Sociálnej poisťovne v ktorej je uchádzač vedený v evidencii platiteľov sociálneho poistenia a príspevkov na starobné dôchodkové sporenie, že uchádzač nemá evidované nedoplatky poistného na sociálne poistenie a príspevkov na starobné dôchodkové sporenie, ktoré sa vymáhajú výkonom rozhodnutia,
  10.1.5 potvrdenie príslušnej zdravotnej poisťovne alebo zdravotných poisťovní, v ktorých je uchádzač vedený v evidencii platiteľov zdravotného poistenia, že uchádzač nemá evidované nedoplatky poistného na zdravotné poistenie, ktoré sa vymáhajú výkonom rozhodnutia,
  10.1.6 doklad o oprávnení podnikať alebo potvrdenie príslušného orgánu, v ktorom musí byť zapísaný predmet podnikania oprávňujúci uchádzača na dodanie požadovaného predmetu zákazky alebo čestné vyhlásenie podľa predpisov v krajine svojho sídla, že uchádzač je oprávnený na dodanie požadovaného predmetu zákazky,
     10.1.6.1 výpis zo živnostenského registra, 
     10.1.6.2 výpis z obchodného registra ,
     10.1.6.3 iné než živnostenské oprávnenie, vydané podľa osobitných predpisov.

   10.1.7 Uchádzač zapísaný do zoznamu podnikateľov, ktorí preukázali spôsobilosť na uzavieranie zmlúv vo verejnom obstarávaní, môže podľa § 128 ods. 1 zákona o verejnom obstarávaní  požadované v bodoch 10.1.1 až 10.1.6 tejto výzvy nahradiť predložením úradne osvedčenej kópie platného potvrdenia o jeho zapísaní do zoznamu podnikateľov podľa zákona o verejnom obstarávaní (potvrdenie nesmie byť staršie ako jeden rok ku dňu predloženia ponúk).
   10.1.8 Ak uchádzač nemá sídlo v Slovenskej republike a krajina jeho sídla nevydáva niektoré z dokladov podľa § 26 ods. 2 zákona, požadované v bodoch 10.1.1 až 10.1.6 tejto výzvy, alebo nevydáva ani rovnocenné doklady, môže ich nahradiť čestným vyhlásením podľa predpisov platných v krajine jeho sídla.
   10.1.9 Ak má uchádzač sídlo v členskom štáte EÚ  inom ako Slovenská republika a právo tohto členského štátu neupravuje inštitút čestného vyhlásenia, môže ho nahradiť vyhlásením urobeným pred súdom, správnym orgánom, notárom, inou odbornou inštitúciou alebo obchodnou inštitúciou podľa predpisov platných v krajine pôvodu alebo v krajine sídla uchádzača.

   10.2  finančného alebo ekonomického postavenia uchádzača: 
 10.2.1 - podľa § 27 ods. 1 písm. a) zákona  - vyjadrenie banky alebo pobočky zahraničnej banky, ktorým môže byť prísľub banky alebo pobočky zahraničnej banky o poskytnutí úveru,
10.2.2 - podľa § 27 ods. 1 písm. d) zákona - o celkovom obrate alebo prehľadom o dosiahnutom obrate v oblasti, ktorej sa predmet  zákazky týka, za posledné 2 hospodárske roky, resp. za ktoré sú dostupné v závislosti od vzniku alebo začatia prevádzkovania činnosti. Min. ročný obrat v predmete  zákazky musí byť 300 tis. € bez DPH.
 10.3  technickej alebo odbornej  spôsobilosti uchádzača 
   10.3.1 - podľa  § 28 ods. 1 písm. b) zákona - zoznam stavebných prác uskutočnených za predchádzajúce tri roky, s uvedením odberateľov, cien, miest a lehôt uskutočnenia prác. Uchádzač v zozname stavebných prác uvedie aspoň tri stavby , na ktorých realizoval obdobný predmet zákazky s rozpočtovým nákladom  min. 60 000 Eur bez DPH za jednu zákazku a tieto boli realizované v predchádzajúcich troch rokoch.
   10.3.2 - podľa § 28 ods.1 písm. c) zákona - údaje o technikoch alebo technických orgánoch, tých, ktorí sú zodpovední za kontrolu kvality a plnenie zmluvy bez ohľadu na to, v akom zmluvnom vzťahu sú k uchádzačovi, resp. tých, na ktorých sa môže uchádzač obrátiť so žiadosťou o vykonanie týchto prác, vrátane ich vyhlásenia, že budú k dispozícii v čase plnenia  zmluva – originál dokladu.
         Uchádzač predloží nasledovné doklady o odbornej spôsobilosti:
- doklad o odbornej spôsobilosti - stavbyvedúci podľa zák. č. 236/2000 Z. z., ktorým sa mení a dopĺňa zák. č. 138/1992 Zb. v znení zák. č. 554/2001 o autorizovaných architektoch a autorizovaných stavebných inžinieroch v znení neskorších predpisov s odbornou spôsobilosťou na pozemné stavby, rovnako budú akceptované osvedčenia vydávané v iných krajinách, akceptované Slovenskou komorou stavebných inžinierov; doklad musí byť predložený ako overená fotokópia osvedčenia s originálom odtlačku pečiatky a podpisom odborne spôsobilej osoby.
  10.3.3 - podľa § 28 ods. 1 písm. l) bod 2  zákona – uchádzač predloží  k  výrobkom, ktoré sa majú dodať - vyhlásenia zhody a doplňujúce podklady k nim, certifikáty vydané autorizovanými osobami alebo notifikovanými osobami  Európskymi spoločenstvami, ktoré majú oprávnenie na posudzovanie zhody výrobkov alebo na preukazovanie zhody stavebných výrobkov s technickými špecifikáciami ,
	- pre sklá certifikát ktorý garantuje tepelnoizolačné vlastnosti vydaný treťou nezávislou medzinárodnou inštitúciou ( napr. IFT Rosenheim) podľa STN EN 1279-6 Sklo v stavebníctve. Izolačné sklá. Časť 6: Podniková výrobná kontrola a periodické skúšky – nie starší ako šesť mesiacov.
   10.3.4 – ostatné podmienky účasti vo verejnom obstarávaní - uchádzač musí predložiť:
            Zmluvu o nakladaní s komunálnymi odpadmi a drobnými stavebnými odpadmi uzatvorenú podľa § 269 ods. 2. Obchodného zákonníka, § 39 ods. 7 zákona č. 223/2001 Z. z. o odpadoch a o zmene a doplnení niektorých zákonov v znení neskorších predpisov a všeobecne záväzného nariadenia hlavného mesta Slovenskej republiky Bratislavy č. 12/2001 o nakladaní s komunálnymi odpadmi a drobnými stavebnými odpadmi na území hlavného mesta Slovenskej republiky Bratislavy v znení neskorších predpisov.
-	Poistenie uchádzača o zodpovednosti za škodu spôsobenú pri výkone povolania na hodnotu min. 66 000,- € (2,0 mil Sk)

11.   Hodnotenie splnenia podmienok účasti vo verejnom obstarávaní: 
         Splnenie podmienok účasti bude posudzované na základe predloženia požadovaných dokumentov a dokladov v súlade so zákonom, s touto výzvou a súťažnými podkladmi   nasledovne: Splnil - nesplnil.                                                                                                                                                                                                                                                                   
12.   Označenie, či sa vyžaduje uviesť mená a odbornú kvalifikáciu osôb zodpovedných                    za plnenie zmluvy:    ÁNO		                                                                                                                                          
                                                                               
13.   Poskytovanie súťažných podkladov                                              
Súťažné podklady si záujemca môže písomne vyžiadať na adrese:
-	Stredisko služieb školám a školským zariadeniam (SSŠaŠZ), ul. Bohrova 1, Bratislava
-	kontaktná osoba: Ing. Milan Lezo
-	e-mail: lezo.m@stonline.sk
Súťažné podklady sa budú vydávať:                                                                          v pracovných dňoch od dňa zverejnenia tejto výzvy na internetovej stránke verejného obstarávateľa od 26.7.2010 - 28.7. 2010 do 12,00 hod.  SELČ                
Spôsob prevzatia súťažných podkladov:                                                                                     - osobné prevzatie na adrese SSŠaŠZ, Bohrova 1, Bratislava po predložení dokladu o zaplatení úhrady 5 € .
                                                                               
14. Otváranie  ponúk sa uskutoční 16.8.2010 o 15,00 hod. SELČ na adrese : Mestská časť Bratislava - Petržalka, zasadačka na 8. poschodí,  Kutlíkova 17, 852 12 Bratislava. 
     Otváranie ponúk je neverejné.
15. Lehota na predkladanie  ponúk: 
      Ponuku je potrebné zaslať na adresu verejného obstarávateľa podľa bodu 1 tejto výzvy, najneskôr dňa  16.8.2010 do 12,00 hod. SELČ.
 
16. Adresa, na ktorú sa majú ponuky doručiť: do podateľne Miestneho úradu mestskej časti Bratislava Petržalka, Kutlíkova 17, Bratislava   

17. Ponuky sa predkladajú v slovenskom jazyku.
      Ponuka s pevnou väzbou v uzatvorenej obálke musí mať označenie: 
„Verejné obstarávanie  – neotvárať“;
	                           heslo súťaže: „ZŠ Holíčska, Bratislava“.
      
      Na obálke musí byť uvedená adresa odosielateľa.
                          
18. Kritéria na hodnotenie ponúk : 
     18.1 Najnižšia  cena za  predmet zákazky (samostatne časť A a samostatne časť B) v súlade s bodom 2 tejto výzvy, na základe oceneného výkazu výmer, ktorý je  súčasťou súťažných podkladov. 
  18.2 Po úvodnom úplnom vyhodnotení  sa uskutoční elektronická aukcia, účelom ktorej bude zostavenie  poradia ponúk automatizovaným vyhodnotením. Pretože kritériom na vyhodnotenie ponúk je najnižšia cena za predmet zákazky, východiskom elektronickej aukcie budú ceny.                                                                    
19. Platnosť zmluvy: 
      Odo dňa  účinnosti zmluvy o dielo  do 10/2010. 

20. Vyhodnotenie ponúk: 
    1.Verejný obstarávateľ  bude postupovať podľa § 99 ods.1 písm. f ) a  g) zákona,   na otváranie a vyhodnotenie  ponúk  zriadi komisiu v súlade s § 40 zákona. Verejný obstarávateľ nepoužije § 41 zákona. 
    2. Po úvodnom úplnom vyhodnotení ponúk  verejný obstarávateľ za účelom predkladania nových cien upravených smerom nadol použije  elektronickú aukciu, východiskom ktorej  sú ceny. Verejný obstarávateľ vyzve  uchádzačov, ktorí splnili podmienky na predloženie nových cien. Verejný obstarávateľ bude postupovať v súlade s § 43 zákona podľa ustanovení týkajúcich  sa  predmetného postupu verejného obstarávania.
   3. Verejný obstarávateľ po skončení elektronickej aukcie  uzavrie zmluvu  na základe  výsledku elektronickej aukcie.

21. Ďalšie informácie verejného  obstarávateľa:    
     1. Verejný obstarávateľ uzavrie s úspešným uchádzačom zmluvu o dielo podľa   Obchodného zákonníka.
     2.  Obhliadka (bez možnosti zamerania) miesta realizácie  prác sa odporúča uchádzačom vykonať z verejných priestranstiev, objekt je v pracovných dňoch prístupný.
     3.   Úhrada za súťažné podklady sa vyžaduje: 5 €. 
     4. Verejný obstarávateľ použije elektronickú aukciu. Verejný obstarávateľ vyzve   uchádzačov, ktorí splnili podmienky na predloženie nových cien. Výzva bude obsahovať všetky potrebné údaje  pre uchádzačov podľa § 43 ods. 7 zákona.    
     5. Verejný obstarávateľ si vyhradzuje právo uzatvoriť zmluvu v prípade odstúpenia úspešného uchádzača s uchádzačom ktorý svojou ponukou skončil na druhom mieste.
     6. Verejný obstarávateľ si vyhradzuje právo neuzatvoriť zmluvu so žiadnym uchádzačom v prípade ak podmienky predložené v ponuke budú pre obstarávateľa zjavne nevýhodné.

   

                                                                               Doc. RNDr. Milan Ftáčnik, CSc.          
   starosta